《蛟门春色图，为定海王宣使题》
元代·张昱

风景蛟门春更佳，晴来满海是云霞。鲲鲸已入任公钓，波浪长随汉使槎。

天上星辰归画省，人间岁月属桃花。仙人自有双凫舄，弱水蓬莱路未赊。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。